15. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 264 της 26 Μαρτ./5 Απρλ. 1974 (ΦΕΚ Α΄  92) Περί προληπτικού ελέγχου επί των δαπανών του Ειδικού Ταμείου Μηχανημάτων Λιμενικών Έργων (Ε.Τ.Μ.Λ.Ε.). Έχοντες υπ’ όψει: 1.Τας διατάξεις του άρθρ. 18 του Ν.Δ. 1265/1972 «περί ελέγχου των δαπανών του Κράτους, των Οργανισμών Τοπικής Αυτοδιοικήσεως και των άλλων Νομικών Προσώπων Δημοσίου Δικαίου ως και των λογαριασμών των δημοσίων υπολόγων και παρακολουθήσεως των εσόδων των» (Φ.Ε.Κ. 197 Α΄/1972). 2.Τας διατάξεις του άρθρ. 1 του Ν.Δ. 304/1974 «περί τροποποιήσεως και συμπληρώσεως της περί Υπουργικού Συμβουλίου και Υπουργείων Νομοθεσίας» (Φ.Ε.Κ. 36 Α΄/1974). 3.Την υπ’ αριθ. 601/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών επί των Οικονομικών και Δημοσίων Έργων, απεφασίσαμεν και διατάσσομεν: Προληπτικός έλεγχος των δαπανών του Ε.Τ.Μ.Λ.Ε. Άρθρον μόνον.-Επί των δαπανών του Ειδικού Ταμείου Μηχανημάτων Λιμενικών Έργων (Ε.Τ.Μ.Λ.Ε.), ασκείται υπό του Ελεγκτικού Συνεδρίου προληπτικός έλεγχος. Εις τον Ημέτερον επί των Δημοσίων Έργων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 